paragraph_text: Od značajnijih rezultata reprezentacije to su osvajanje Karipskog kupa 1978. te finale istog 1979. kao i dva četvrta mjesta 1994. i 1996. godine. Surinam je kao zemlja stekao nezavisnost 1975. od Nizozemske a nogometna reprezentacija se u doba kolonijalizma natjecala kao Nizozemska Gvajana. Za razliku od Nizozemskih Antila (također bivše nizozemske kolonije), igrači iz Surinama koji odluče igrati za Nizozemsku gube pravo igranja za surinamsku reprezentaciju.<ref> Zemlja je bila rasadnik mnogih poznatih igrača ali oni su se najčešće odlučivali nastupiti za Oranje. Neki od njih su: Ruud Gullit, Frank Rijkaard, Edgar Davids, Clarence Seedorf, Patrick Kluivert, Ryan Babel, Royston Drenthe, Aron Winter, Romeo Castelen i Jimmy Floyd Hasselbaink.